
Fransk rumcenter åbner 

ufo-arkiver 


Af Ole Henningsen 

Det franske rumforskningscenter 
CNES vil i 2007 åbne sine ufo¬ 
arkiver for offentligheden 

meddelte nyhedsbureauerne i de 
sidste dage af det gamle år. 

Det var en talsmand, Dr. Jacques 
Arnould, for Det franske 

Rumforskningscenter CNES, Centre 
National d'Etudes Spatiales, der fortalte 
pressen om centrets fremtidige planer CENTRE NATIONAL D'ETUDES SPATIALES 
på ufo-området. 

CNES blev dannet i 1961 som en statsejet kommerciel/industrial organisation 
med det formål at varetage et fransk rumprogram i en europæisk 
sammenhæng. Rumcentret er rent geografisk placeret i nærheden af Toulouse 
i Sydfrankrig. 







En afdeling under Det franske Rumcenter, CNES, i Toulouse, beskæftiger sig 
med ufo-fænomener. 

Foto: CNES 


Dr. Jacques Arnould fortalte, at det var planen, at lægge 
centrets omkring 6.000 rapporter om ufo-fænomener og andre 
ting ud online på internettet i slutningen af januar eller midt i 
februar. 

Dog vil man tilbageholde navnene på observatørerne for at 
beskytte dem mod chikane fra „rumfanatikere". 

Han tilføjede, at CNES nu havde indsamlet vidneudsagn og 
dokumenter til studiebrug og arkiv i næsten 30 år. 

De fleste beretninger er indsamlet af Gendarmeriet, som i de 
enkelte sager har udarbejdet et officielt vidneudsagn, og andre Foto:CNES 
beretninger er kommet fra piloter. 



Dr. Jacques 
Arnould 















Nar man tager i betragtning, hvilken success film om 
besøg fra rummet som f.eks. »E.T.«, »Nærkontakt af 
3. grad« og »Independence Day«, så må CNES- 
arkiverne formentlig også blive et hit, når de 
offentliggøres, sagde Dr. Jacques Arnould. 

Det er udviklingen indenfor teknologien i de seneste 
3 årtier, der har været med til at fremme 
beslutningen om at lægge arkivet on-line. 

Offentliggørelsen på internettet vil formentlig ske ved 
et link og en henvisning på Det franske Rumcenters 
officielle hjemmeside www.cnes.fr. 

Undersøgelsesgruppens historie 

Den afdeling af Det franske Rumcenter CNES, der 
siden starten i 1977 officielt har beskæftiget sig med 

ufo-fænomener, fik navnet GEPAN - Groupe d'Etudes GEPANS tid |jgere stifter og 
des Phénoménes Aérospatiaux Non identifiés. leder Claude Poher instruerer 

Undersøgelsesgruppen GEPAN blev stiftet af CNES- øn medarbejder i arbejdet med 
ingeniøren Claude Poher, der var meget stærkt en teodolit, 
personligt engageret i dette projekt, hvis formål var Foto:CNES 
at_varetage undersøgelser af ufo-fænomener. 

Claude Poher havde desuden en 
uddannelse indenfor astronomi og 
astrofysik. I forvejen havde Claude Poher 
gjort sig bemærket ved at offentliggøre 
ufo-studier, som han havde foretaget på 
mere privat basis. 

Efter en kortere, men meget aktiv tid for 
GEPAN, trak Claude Poher sig i slutningen 
af 1978 tilbage fra ledelsen, og 
undersøgelsesgruppen blev herefter i en 
5-årig periode ledet af dr. Alain Esterle, 
hvorefter gruppens arbejde blev 
betydeligt nedtonet. 

Gruppens arbejde blev overvåget af en 
Estere fra videnskabelig kommission, og der var fra 
1978 til starten lagt op til et meget ambitiøst 
1983. projekt, der da også fik publiceret en lang 
Foto: gepan række rapporter og skrifter i sin levetid. 



GEPAN 
blev ledet 
af dr. 
Alain 

Undersøgelsesgruppen GEPAN fik i sin levetid udgivet en 
mængde tekniske- og undersøgelsesrapporter. 

Foto: SUFOI Picture Library 


Afløseren SEPRA 

Undersøgelsesgruppen GEPAN blev i 1988 afløst af en ny 
gruppe ved navn SEPRA, Service d'Expertise des 
Phénoménes de Rentrées Atmosphériques. 

Denne nye SEPRA-gruppe skulle i højere grad beskæftige 
sig med re-entry fænomener, dvs. de lysfænomener, der 
optræder i forbindelse med satellit-undergange og når 
rumskrot i øvrigt brænder op i atmosfæren. 

I 2000 begyndte SEPRA så igen at fokusere mere på sin 
oprindelige opgave, nemlig ufo-fænomenerne, men dog 
med yderst begrænsede midler. Dette har måske været 
en for kontroversiel handling fra gruppens side, for 
allerede i 2001 besluttede rumcentrets generaldirektør sig 
for at tage undersøgelsesgruppen SEPRAs arbejdsopgaver 
op til revision for at få kigget nærmere på denne gruppes 
fremtid indenfor CNES. 

GEIPAN på banen 

Med basis i de anbefalinger, man efterfølgende fik i CNES, 
nedsatte Det franske Rumfartscenter igen en 
undersøgelsesgruppe. Denne gang ved navn GEIPAN, Groupe d'Etudes et 
d'Information des Phénoménes Aérospatiaux Non identifiés. 

Som det ændrede navn antyder, skal man i GEIPAN i højere grad lægge vægt 
på informationer om gruppens arbejde. 

Et telefoninterview på engelsk foretaget den 23. december med Jacques 
Patenet kan høres på adressen: http://uforadio.podomatic.com/ 













Intervieweren er Giuliano Marinkovic fra Zagreb. 

Den nye undersøgelsesgruppe GEIPAN skal rapportere 
videre til ledelsen i rumcentret i Toulouse, og gruppens 
aktiviteter overvåges af den uafhængige og eksterne 
styrekomite COPEIPAN, der skal vejlede og føre opsyn 
med undersøgelsesgruppens virke. 

COPEIDAN står for Comité de Pilotage des Etudes et de 
l'Information sur les Phénoménes Aérospatiaux Non 
identifiés. 

Jo, de kan virkelig noget med navne, de franskmænd. 
Styregruppen har 15 medlemmer, der bl.a. repræsenterer 
franske civile og militære myndigheder som gendarmeri, 
politi, civile luftfartsmyndigheder og det franske 
luftvåben. Formanden for styregruppen er den tidligere 
leder af CNES, generaldirektør Yves Sillard. 

GEIPANs fremtidige opgaver 

Det er naturligvis en af undersøgelsesgruppen GEIPANs opgaver at indsamle 
øjenvidneberetninger om ufo-fænomener observeret fra jorden og fra luften, 
fortrinsvis rapporter som er indgivet til gendarmeriet, politiet, civile 
luftfartsmyndigheder, luftvåbnet m.fl. 

GEIPAN skal endvidere analysere og efterforske - om muligt på selve 
observationsstedet - i et forsøg på at tilvejebringe videnskabelige forklaringer 
på de rapporterede observationer og arkivere disse sager, indsamlet på fransk 
territorium. 

Disse sager skal endvidere offentliggøres, og det er bl.a. i den forbindelse, at 
GEIPAN nu er i gang med at foretage en offentliggørelse af de sidste 30 års 
arkiver over indsamlede franske ufo-rapporter. 

Der er tale om et meget stort stykke scannings-arbejde af det enorme arkiv, 
hvoraf de fleste af de næsten 6.000 rapporter stammer fra øjenvidner på 
jorden. 6% af ufo-rapporterne stammer fra flybesætninger og piloter. 

Omkring 13% af de rapporterede tildragelser er indtil nu forblevet 
uidentificerede i GEPANs og SEPRAs undersøgelser. 

Videnskabelig tilgang til fænomenerne 

Det har siden starten i 1977 været GEPAN-gruppens indstilling til arbejdet, at 
undersøgelsesarbejdet skulle gennemføres ved hjælp af strengt videnskabelige 
metoder, og dette videreføres af den nye gruppe GEIPAN. 

Gennem samarbejdsaftaler med andre forskere og institutioner har 
undersøgelsesgruppen adgang til de informationskilder og observationsdata, 
der er nødvendige for at kunne gennemføre undersøgelserne. 

GEIPAN anfører på sin hjemmeside, at efterforskningen af fremtidige ufo¬ 
beretninger bl.a. omfatter øjenvidneberetninger i form af nedskrevne eller 
mundtlige rapporter til myndighederne. 

I interviews med øjenvidner forsøges deres fysiologiske og psykologiske profil 
fastslået. Vurderingen af psykosociale faktorer fra det sociale miljø, f.eks. hvad 
øjenvidnet læser, uddannelse, medieindflydelse m.v. indgår i undersøgelsen, 
da alle disse faktorer påvirker folks måde at opfatte og tolke forskellige 
fænomener på. 



GEIPANs aktuelle 
leder, Jacques 
Patenet. 

Foto: CNES 



Endelig registrerer man de fysiske omgivelser, hvor fænomenet fandt sted, 
incl. analyse af evt. bevismateriale fra jordoverfladen, videoptagelser, 
fotografier, de atmosfæriske og astronomiske omstændigheder m.v. 

GEIPAN anfører, at hvert rapporteret fænomen efterfølgende klassificeres i en 
af de fire kategorier: 

A - Definitivt idenficeret 
B - Sandsynligvis identificeret 
C - Uidentificeret med baggrund i manglende data 
D - Uidentificeret 


14% uidentificerede på verdensplan 

På sin hjemmeside http://www.cnes.fr/web/5038-geipan.php anfører GEIPAN 
endvidere denne opgørelse over ufo-rapporter over hele Verden. 

Af opgørelsen fremgår det, 


Répartition des témoignages terrestres 



A - Phcnoménes parfartcmont 
»dcntrffés 


B - Phenomones probablement 
identrftés 


C - Phdnoménes non 

identifiablos (marvque do 
données) 


□ D- 


Phenomcnes non 
identrfiés 


at 18% 

rapporterne er identificerede med sikkerhed. 
28% af ufo-rapporterne er sandsynligv 
identificerede. 

40% er ikke identificeret med baggrund 
manglende oplysninger. 

Endelig fremgår det af opgørelsen, at 14% 
de rapporterede fænomener fortsat < 
uidentificerede. 

Kilde: GEIPAN 


Hvad skal man gøre? 

Hvis man observerer et mærkeligt fænomen på himlen, som man ikke kan 
henføre til noget kendt fænomen, hvad skal man så gøre? 

GEIPANs svar er, at man først og fremmest skal notere alle detaljer ned så 

I den forbindelse skal man især huske på 
nøjagtig dato, tid og varighed af tildragelsen. 
Den helt nøjagtige geografiske position med 
reference til landkendinger i landskabet. Det 
observeredes form, størrelse, farver, bevægelser 
m.v. 

Notere sig, om der var nogen form for støj eller 
anden form for oplysninger som kunne være 
relevant i sagen. 

Hvis fænomenet efterlader sig nogen form for 
synligt spor på jorden som f.eks. ødelagt 
vegetation m.v., så må man naturligvis ikke 
træde rundt i det. 

GEIPAN anfører yderligere, at der ikke kan 
udføres nogen form for meningsfuld analyse af 
tingene, hvis der ikke kan tages prøver i 
overensstemmelse med de opstillede kriterier. 

I den forbindelse ligner GEIPANs retningslinier fuldstændigt, hvad man normalt 
ser i div. TV-krimiserier mht. efterforskning af spor. 

GEIPAN opstiller selv denne 
figur for at illustrere, hvilke 
faktorer, der indgår i en 
ufo-observation: 

Selve stimulus, øjenvidnet 
og øjenvidnets rapport, det 
psykosociale miljø og de 
rent fysiske forhold. 

Illustration: GEIPAN 

Og i alle tilfælde rader GEIPAN 
da også til, at man straks skal 
rapportere sin observation til 
nærmeste politistation, der 
tager sig af det videre fornødne 
mht. udarbejdelse af en formel 
rapport, der videresendes til 
GEIPAN. 

Efter analyse af de 
forhåndenværende data, vil 
forskerne forsøge at fastslå, 
hvad der rent faktisk har været 
årsag til, hvad øjenvidnet så og 
rapporterede i det givne 
tilfælde. 

Som naturlige årsager til ufo¬ 
rapporter anfører GEIPAN bl.a. 
nordlys, dis- og 

tågefænomener, skyer, 

tornadoer og lyn. 

Af mere menneskeskabte fænomener, der kan være årsag til ufo-rapporter 
nævnes, fyrværkeri, lasereffekter, forskelligartede fly-former og balloner m.v. 
GEIPANs offentliggørelse af dokumenter fra de seneste 30 års mere eller - 
måske især i visse perioder - mindre intensive arbejde afventes med stor 
interesse af ufo-interesserede verden over. 

Der er formentlig ingen tvivl om, at interessen især vil samle sig om eventuelle 
ikke tidligere offentliggjorte oplysninger om en meget speciel sag fra Trans-en- 
Provence i nærheden af byen Draguignan ikke langt fra Nice i Sydfrankrig. 
Tildragelsen fandt sted den 8. januar 1981 og omhandlede beskrivelsen af et 
landet objekt, der blev iagttaget af en pensioneret landmand, som forklarede, 
at objektet lignede to sammensatte tallerkener og havde fire ben. 

Han iagttog den i knapt et minut, før den forsvandt. 


Et af GEIPANs Endnu et af GEIPANs 
eksempler på eksempler på 

menneskabte menneskabte 

lysfænomener, der lysfænomener, der 
måske på afstand kan måske på afstand 
være årsag til kan være årsag til 
rapportering af ufoer, rapportering af 

Foto: geipan ufoer: Atmosfæriske 

lysfænomener i 

forbindelse med en 
raketopsendelse. 

Foto: GEIPAN 



Flyvende tallerken 

w 

set over Frankrig 

Og det var oven i købet en anerkendt 
rumekspert, der gjorde observationen 


Er denne 
UFO ægte 

PARIS — En fransk re¬ 
geringsrapport indrøm¬ 
mer. at man ikke kan 
forklare observationen 
af et »uidentificeret fly¬ 
vende objekt« - en UFO ♦ 
ved byen Trans 1 Syd¬ 
frankrig 1 januar 1981. 
Det nationale center for 
uidentificerede »aero- 
spatiale fænomener« 
(GEPAN) behandler 
omkring 100 UFOer år¬ 
ligt. men har hidtil væ¬ 
ret i stand til at forklare 
dem som naturlige fæ¬ 
nomener. Trans-UFOen 
blev iagttaget af en 
pensioneret landmand, 
som forklarede. at 
UFOen lignede to sam¬ 
mensatte tallerkner og 
havde fire ben. Den 
holdt parkeret ved man¬ 
dens hus i knapt et mi¬ 
nut, før den lydløst let¬ 
tede og fløj bort. 
(RB-AFP) 


PARIS <UPIt En »f Krankrlj* fa- 
rrndr rumeksporter. Alexander Ana- 
noff. fortæller. at han har iagttaget 
en »Nyt rude tallerken* I unik ring 
ii ni i nu Urr nerr Hrrux. Mim ligger 
S(l kilometer vent for Paria. 

Anm.dff sum 1950 vandt den ln* 
tomat) anale astronautik-pris, der 
anret efter blev vundet af amerika¬ 
neren Wemher von Bruun, oplyste, 
at han tog fotografier af genstanden 
ng betragtede den gennem cn kik¬ 
kert 

Flyttede sig temmelig 
langt paa kort tid 

Blandt tindre vidner var borgme- 
størou I Dieux Aminotf beskrev 


genstunden *om »tallerken* eller 
linseformet* Den flyttede sig tem« 
melig langt, mens hurt betragtede 
den, og forsvandt til slut over cn 
sirnnu&ky, som kun forekommer 6-7 j 
kilometer oppe 

Det franske meteorologiske bureau 
havde sendt en vejrballon op ved 
)8*tiden Den amerikanske militær* 
forlægning i Dieux rapporterede, at 
den iagttog bulionen, som vur syv 
meter t diameter, klokken 22 30. 

Troede fprst, ni 
det var ballon 

Ananoff ragde. at ban og andre 
vidner forsi lutvdi* troet, det vur en 
ballon. Men efter nærmere studium 
af genstanden var lian uanet til den 
slutning k\ det nvaatte være noget 
andet Paa grund af dens bevæget 
ser og Urt og fordi lyset fra drn 
»uu ud til at komme indefra og ikke 
blot være elt refleks af sollyset 

Han oplyste, at han sammen mrd 
flere andre saa et enkelt lyspunkt 
ture over tumlen fra syd Hl nord 
| løbet af tre minutter klokken 23 35 
uden at give nogen lyd fra sig eller 
efterlade noget spor 


Sagen fra Trans-en- En anden interessant observation fra det 
Provence blev også franske område blev omtalt af dagspressen i 
omtalt i den danske august 1965. 
presse. 

Sagen blev efterfølgende nærmere beskrevet i en specialrapport af GEPAN og 
har tidligere været detaljeret omtalt i ufo-nyt nr. 1 og 2/1985. 

Men der kan jo være detaljer i sagen eller konklusioner, der endnu ikke er 
offentliggjort. 

Om der er nogle kommentarer eller yderligere oplysninger om ovenstående 

Det bliver formentlig rapportmateriale af denne type, 
man vil komme til at se fra CNES. 































Foto: GEPAN 

Vi vil på ufo-nyts redaktion med interesse følge offentliggørelsen af de franske 
ufo-arkiver og vil holde læserne orienteret, hvis der skulle dukke væsentligt 
nyt frem fra Det franske Rumcenters arkiver eller GEIPANs øvrige aktiviteter. 


Tysk advokat hjælper 
alien-bortførte 

Af Ole Henningsen 

En tysk advokat har nu tilbudt sin juridiske assistance på et ret 
usædvanligt område: 

Efter tysk lov er man berettiget til erstatning, hvis man har været 
bortført - også af rumvæsener. 

Har du været udsat for en bortførelse fra rumvæseners side, er du efter tysk 
lovgivning berettiget til erstatning, siger advokat Jens Lorek fra Dresden. 

Den 41-årige advokat er dermed trådt ind på et helt nyt arbejdsområde, idet 
han normalt beskæftiger sig mest med 
social- og arbejdsmarkedslovgivning. 

Erstatningssager kan anlægges mod den 
tyske stat med afsæt i en tysk lov, der 
giver bortførelsesofre ret til 
kompensation fra staten enten i form af 
f.eks. gratis lægehjælp - eller i svære 
tilfælde af legemsbeskadigelse m.v. - en 
statslig pension. 

Dette må så også gælde mennesker, 
der hævder at være blevet ofre for 
bortførelse fra rumvæsener, siger altså 
nu advokaten fra Dresden. Det vil også 
være svært for et sådant offer at 
anlægge sag direkte mod disse 
rumvæsener, der må anses for at være 
smuttet! 



Advokat Jens Lorek fotograferet i 
Croffelbach af Hansjiirgen Kohier, 
CENAP 


men 


Croffelbach-ide 

Hvert efterår afholder tyske ufo¬ 
organisationer og ufo-interesserede 
enkeltpersoner et diskussionsforum, 
hvor alskens emner i forbindelse med 
ufo-fænomener drøftes på et seriøst 
fremmødte. 

Det var under en livlig diskussion efter hans foredrag på UFO-Forum i 
Croffelbach i Tyskland i efteråret 2006, at ideen blev drøftet i et bredere 
publikum. 

Efterfølgende udsendte Jens Lorek en pressemeddelelse om muligheden for 
erstatning eller kompensation til tyske ofre for alien-bortførelser. 


også 


uhøjtideligt plan af de 




Mediestorm 

~ ° ' . .ndste mediestormen. 

Jens Lorek havde ikke i sin vildeste 
fantasi forestillet sig, at en 
pressemeddelelse fra en advokat skulle 
kunne udløse en så stor interesse fra 
omverdenens side. 

Hurtigt blev hans telefon konstant 
belejret af mediefolk fra stort set hele 
verden, så det varede en rum tid, før 
han var færdig med at give interviews til 
de trykte medier, radio- og TV- 
stationer. 

Også i Danmark dukkede beretningen 
op om advokat Jens Lorek i form af et 
Ritzau-telegram, der blev 

videreformidlet af danske dagblade. 
Senest har han givet interview til tyske 
Der Spiegel den 8. januar 2007, og 
ærgrede sig bagefter over, at 
redaktionen havde bragt interviewet 
under "esoteriske stof" godt nok under „videnskab", men alligevel. 

„Det er ret tydeligt , at der er en efterspørgsel efter juridisk rådgivning på dette 
område. Men et af problemerne er, at folk er bange for at blive til grin ved 
domstolene", siger Jens Lorek. 

Han mener selv, at der er store muligheder for at få en sådan sag for 
domstolene, for der er jo adskillige, der hvert år hævder at være blevet 
bortført af rumvæsener, slutter han. 


Foto: Hansjurgen Kohier, CENAP 


Domstolsundersøgelse 

Det er måske i virkeligheden i de afsluttende bemærkninger, at det virkeligt 
spændende i sagen ligger. 

Hvis der melder sig en person, der hævder på et tidspunkt at have været 
bortført af rumvæsener, kræver det jo en nærmere undersøgelse af denne 
påstand. 

Og for at få en positiv domstolsafgørelse i en sådan erstatningssag, kræves det 
naturligvis, at domstolen rent faktisk anerkender de fremlagte beviser for, at 
der i realiteten har fundet en sådan bortførelse sted! 

Desværre har Jens Lorek til dato endnu ikke modtaget henvendelse fra 
personer, der ønsker advokatbistand i denne sammenhæng. 









Piloter observerer ufo¬ 
fænomen 


Af Ole Henningsen 

Piloter: Mystisk tallerkenformet objekt over lufthavnen 

Luftfartsmyndighederne: Sandsynligvis besynderligt 

vejrfænomen 

Der var gang i ufo-diskussionen allerede fra starten af det nye år, hvor dele af 
pressen og diskussionsgrupperne på internettet var fyldt med indlæg om 
observationen af et flyvende objekt over den travle internationale lufthavn 
O'Hare i Chicago i USA. 

De centrale luftfartsmyndigheder FAA kommenterer, at der sandsynligvis var 
tale om et usædvanligt vejrfænomen, medens ansatte hos flyselskabet United 
Airlines - herunder også piloter er parat til at sværge på, at de observerede et 
mystisk tallerkenformet objekt svæve over O'Hare lufthavnen i efteråret. 



Den travle lufthavn O'Hare udenfor Chicago set fra 
luften. 

Objektet havde ingen lysføring, fortæller de ansatte i United Airlines. Det 
svævede over en lufthavnsterminal, før det strøg op gennem skydækket, 
fremgår det også af en artikel i Chicago Tribune, der bragte sagen frem den 1. 
januar 2007. _ 


dhicaøo Sribune 





Flyvelederne så intet 

FAA - Federal Aviation Administration, bekræftede, at en overordnet 
medarbejder fra flyselskabet United Airlines havde kaldt kontroltårnet i O'Flare 
lufthavnen og forespurgt, om nogen der var nogen der, der havde observeret 
en diskosformet genstand, der drejede rundt. Men flyvelederne havde intet 
observeret, og et foreløbigt check af radaren viste intet ud over det 
sædvanlige, meddelte FAAs talskvinde Elizabeth Isham Cory. 

„Det er vores teori om sagen , at der er tale om et vejrfænomen ", sagde Cory. 
„Den omtalte nat havde i den relation perfekte atmosfæriske betingelser i form 
af et lavt skydække og en masse lufthavnslys. Når lysene skinner op på 
skyerne , kan man somme tider se besynderlige ting." 

„Det er ikke noget vi undersøger", tilføjede Elisabeth Isham Cory. 

En talskvinde fra flyselskabet United Airlines, Megan McCarthy, sagde, at 
medarbejdere fra selskabet ikke erindrer at have diskuteret en sådan sag fra 
den 7. november. 



Kontroltårne i O'Hare lufthavn. 


En af O'Flare lufthavnens flyveledere, Craig Burzych, tog det fra den lidt mere 
humoristiske side og sagde, at det simpelthen var uacceptabelt at flyve 7 
millioner lysår frem til O'Flare og så måtte vende tilbage, fordi ens gate i 
lufthavnen var optaget. 

Chicago Tribune med nyheden 

Det var Jon Hilkevitch fra avisen Chicago Tribune, 
der bragte sagen frem for offentligheden den 1. 
januar 2007 med overskriften: Noget på himlen: En 
fugl? Et fly? En... UFO? 

Flan anførte videre i sin artikel, at når offentliggørelsen sker den 1. januar, 
lyder det nærmest som en dårlig nytårsspøg. Men en gruppe ansatte ved et 
flyselskab insisterer på, at det er ramme alvor, og at det oprører dem, at 
hverken deres chefer eller FAA vil tage dem alvorligt. 


Q 


Jon Hilkevitch 


Et flyvende, tallerkenlignende objekt svævede lavt over 
O'Hare lufthavnen i flere minutter, før det for af sted 
gennem det tykke skydække med en sådan intens kraft, at 
det efterlod et besynderligt hul i skydækket, fortalte nogle 
af de United Airlines-ansatte, der observerede fænomenet. 
Uanset hvad objektet I virkeligheden var, kunne det måske 
have skabt ravage på O'Hares radar og andet elektronisk 
udstyr, sagde de ansatte til Jon Hilkevitch. 

UFO-fænomenet blev først observeret af en United Airlines¬ 
ansat, der var ved at lede et United Airlines-fly til 
lufthavnens gate C17, fremgår det af en 
øjenvidneberetning, som han udarbejdede til Peter 
Davenport, der leder National UFO Reporting Center i USA. 
Observationen fandt sted i næsten dagslys ca. kl. 04:30 
p.m. lige før solnedgang. 

Alle vidnerne fortæller, at objektet var mørkegråt og 
velafgrænset i forhånd til skydækket. Den anslåede størrelse varierer lige fra 
små 2 meter til godt 7 meter i diameter, og der var ingen lys at se. 

Uden en lyd 

Nogle sagde, at det lignede en roterende frisbee, medens andre sagde, at det 
ikke så ud til at rotere. Alle var imidlertid enige i, at der ingen lyd lyd kom fra 
objektet, og at det stod stille nedenunder skydækket, i små 600 meters højde, 
indtil det fløj op i skyerne. 

„Jeg er ellers ret videnskabeligt indstillet af naturen, og jeg forstår ikke, 
hvorfor rumvæsener skulle svæve over en travl lufthavn", sagde en mekaniker 
fra United Airlines. Flan var i cockpittet på en Boeing 777, som han var ved at 
taxie til en vedligeholdelseshangar, da han observerede det metallisk udseende 
objekt over Gate C17. 

„Men jeg ved, hvad jeg så, og hvad hvad en hel del andre mennesker så meget 
klart, og det var bestemt ikke noget jordisk luftfartøj", sagde mekanikeren. 

En anden medarbejder fortalte, at en af de øvrige observatører tilsyneladende 
var rystet over observationen og næsten følte noget religøst over det. 

En af lederne fra United Airlines berettede, at han løb udenfor sit kontor i 
lufthavnens Hal B efter at have hørt om observationen over en intern 
radiokanal. 

„Jeg stod udenfor gate-området og vidste ikke rigtigt, hvad jeg skulle tro og 
forsøgte bare at finde ud af, hvad det var", sagde han. J „eg vidste, at der ikke 
var nogen, der ville foretage sådant et opkald over radioen, hvis det var 
svindel. Men hvis nogen var i færd med at opsende en vejrballon eller noget 
andet over O'Hare lufthavn, var det bare med at få det stoppet, for det var jo i 
umiddelbar nærhed af vore flyveoperationer". 

Richard Haines på banen 

„Alle ufo-gruppers rapportarkiver er fyldt med rapporter fra piloter om 
observationer af uidentificerede fly og andre mærkværdigheder, der har 
indvirket på navigationsudstyr om bord på flyene." 

„Hvad enten nogle af ufo-tildragelserne er virkelige eller blot resultatet af den 
enkeltes personlige opfattelse af tingene, er der eksperter, der mener at denne 
type af tildragelser udgør en sikkerhedsrisiko for piloter og deres passagerer. 



Lederen af 

National UFO 

Reporting Center 


i USA, Peter 
Davenport 



Der har været dokumenterede tilfælde, hvor sikkerheden synes at være at 
have været i fare, og vi kommer mere og mere til det standpunkt, at vi har at 
gøre med et intelligent fænomen", sagde Richard Haines i en kommentar til 
hændelsen ved Chicaqos lufthavn O'Hare. 

Richard Haines er mangeårig ufo¬ 
forsker af specielt pilot¬ 
observationer og kendes i 

Danmark bl.a. som 

foredragsholder ved SUFOIs 
Kongres i Lyngby i 1997. 

„Vi må være på forkant med 
udviklingen, før et fly styrter 
ned", tilføjede Richard Haines, der 
er tidligere chef ved Space Human 
Factors Office ved NASA's Ames 
Research Center. 

Richard Haines er nu i gang med 
at undersøge tildragelsen og har 
fastslået, at der ikke blev opsendt 
vejrballoner i omegnen af O'Hare 
den 7. november. 

„Det er desuden absurd, hvis 
miliæret skulle foretage testflyvninger så tæt på lufthavnen", sagde han. 

Alle vidner til O'Hare-hændelsen, der også omfatter adskillige piloter, fortalte, 
at de ud fra objektets optræden og flyvekarakteristika, var sikre på, at der ikke 
var tale om et fly, en helikopter, en vejrballon eller andet kendt luftfartøj. 


Richard Haines 
Henningsen 

Foto: Kim Møller Hansen 

SUFOIs Ole 


United Airlines bekræfter ikke rapport 

Vidnerne er ikke sikre på, hvad der svævede i luftrummet, men de er oprørte 
over, at ingen tilsyneladende indtil nu har taget dem alvorligt. 

En talskvinde for United Airlines sagde, at der ikke foreligger nogen rapport 
hos flyselskabet, og at ledere i selskabet ikke husker, at en sådan sag har 
været diskuteret. 

„Der findes intet i vagthavendes logbog, der ellers anvendes til at notere 
usædvanlige tildragelser", sagde talskvinden Megan McCarthy. „Jeg har 
checket rundt om, og der er intet noteret nogetsteds". 



United Airlines fly i O'Hare lufthavn. 

Ikke desto mindre blev piloterne ombord på et United Airlines fly, der bakkede 
ud fra Gate C17, af andre United Airlines medarbejdere gjort opmærksom på 
fænomenet. Og en af piloterne åbnede forruden i cockpittet for at få et bedre 
udsyn til objektet, der blev anslået til at svæve ca. 450 meter over jorden. 
Objektet blev pludselig set skyde lodret op gennem det solide skydække, som 
luftfartsmyndighederne, FAA, bekræfter var i en højde på knapt 600 meter på 
det pågældende tidspunkt. 

„Det så ud, som om der var en, der lavede et hul i himlen", som en af de 
United Airlines udtrykte det. 

Vidnerne fortalte, at det var svært at holde øje med objektet, da det strøg 
gennem de tætte skyer. Det efterlod sig et åbent klart hul i skydækket, sagde 
de, og tilføjede at hullet forsvandt indenfor nogle få minutter. 

Øjenvidnerne fra United Airlines udtalte sig til Jon Hilkevitch fra avisen Chicago 
Tribune under løfte om anonymitet. 

Nogle af dem fortalte, at de var blevet interviewet af overordnede fra United 
Airlines og var blevet bedt om at nedskrive deres beretninger og lave tegninger 
af, hvad de havde observeret. De var endvidere blevet rådet til ikke at omtale, 
hvad de havde observeret. 

Freedom of Information Act 

Jon Hilkevitch fra Chicago Tribune fortæller endvidere, at FAA, De centrale 
Luftfartsmyndigheder oprindeligt forklarede ham, at de ikke nogen form for 
oplysninger om den påståede ufo-observation. 

Men FAA skiftede straks standpunkt, da avisen bad myndighederne om 
aktindsigt og fremlagde en såkaldt Freedom of Information Act-anmodning. 
Efter en intern undersøgelse hos FAA af båndoptagelser fra den pågældende 
dag bragte et opkald frem i lyset, hvor en overordnet fra flyselskabet United 
Airlines kontakter en af FAA-lederne i lufthavnens kontroltårn. 

Jon Hilkevitch fortæller om ufo-episoden i 
O'Hare lufthavnen på TV. 


FAA er dog stadig af den 
opfattelse, at der var tale om en 
slags vejrfænomen. 

Siden offentliggørelsen den 1. 
januar har adskillige været 
involveret i en mere 
tilbundsgående undersøgelse af 
sagen. 

Dette gælder i høj grad Jon 
Hilkevitch fra Chicago Tribune, 
Richard Haines og Peter 
Davenport fra National UFO 
Reporting Center i USA, hvis 
undersøgelser og udmeldinger er 
anvendt som kilder i denne 


omtale. 

Der har været en omfattende diskussion af de offentliggjorte aspekter af sagen 
i diskusssionsgrupper på internettet. Bl.a. har debatten drejet sig om, hvilke 
former for kræfter der i givet fald skal til, for at der kan dannes det 
rapporterede hul i skydækket. Visse nye oplysninger i sagen tyder på, at der 
muligvis er taget mindst et billede med en mobiltelefon af fænomenet den 7. 
november. 

Billedet er dog endnu ikke blevet offentliggjort. 

Et interview med en af de anonyme piloter samt Peter Davenport fra National 
UFO Reporting Center i USA kan høres i Jeff Rense radio programmet på 
adressen: http://rense. gsradio.net: 8080/rense/special/rense_davenport_1212 
06.mp3 


Nyeste observationer 

De første beretninger i det nye år kom alle sammen mandag, den 8. januar og 
omhandler mere eller mindre det samme fænomen på himlen set forskellige 
steder fra. 


8. januar 2007, Amager, kl. 18.03 

Den første beretning er fra en 32-årig mand fra Amager, der fortæller: 

„ Var på vej hjem efter gåtur med min hund', da jeg så oppe på himlen ved ca. 
18.03-tiden ca.. 100 m fra mig over lyskrydset ved Italiensvej og Backersvej 
på Amager så noget; der fløj væk med meget høj fart. 

Der var igen lyd. 

Kom til syne / øst og forsvandt / sydøst. 
Der var lige som to runde ringe bag på (ligesom når man ser ind i en jet¬ 
motor) med blåt lys i midten med en hvid ring omkring, og da det fløj væk, 
blev det blå mere orange. Gik over i noget, som lignede en hvid stikflamme 
omkring 2 meter efter den. 

Lyset var meget tydeligt, og det hele tog omkring 3 se/c. 
Meget mærkelig oplevelse." 



8. januar 2007, Egebjerg på Falster, kl. 18.10 

En observatør fra Egebjerg, øst for Nykøbing F.. fortæller: 

„Kører i bil ad Egebjerg vej og ser ca. kl. 18.10 ud til venstre (sydvest) et 
meget kraftigt stjerneskud'. Men vel at mærke meget kraftigt. 
Grønt. Varighed 3-5 se/c. Forsvandt / østlig retning. 

Jeg har set mange stjerneskud men aldrig så kraftigt. 

Har set noget tilsvarende i sommer men fik aldrig reporteret det. 

Der var det det næsten samme lys. Der var bare to, der parallelt så ud til at 
styrte mod jorden på den vestlige himmel, nok til vi var lige ved at starte bilen 
og se efter. 

Håber at høre, at der er andre, der har undret - eller som vi - glædet os over 
et spændende fænomen på himlen. 

Min 9-årige søn , der så det i længst tid, mener også, det skiftede fra rund til 
firkantet. Men kort ... meget kraftigt grønligt ,stjerneskud'. 

Kan der forekomme farveforskel på de partikler, der brænder op i 
atmosfæren?" 


8. januar 2007, Roskilde, kl. 18.30 

En 23-årig kvinde beretter om sin og en venindes oplevelse: 

„I går aftes da jeg tog hjem fra arbejde kiggede jeg på himlen og så at det var 
stjerneklart. 

Pludselig ser jeg 6-7 lyse pletter, der bevæger sig fra nord mod syd i en V- 
form. Farven var hvid/lysegrå. 

Jeg siger til min kollega, at det var da mærkeligt, at der flyver fugle nu når det 
er mørkt. 

Det var ca. 18.30 i Roskilde. 

Min kollega kigger også op og får øje på det samme som mig, men det flyver 
så stærkt, at det ikke kan være fugle. 

Observationstiden er ca. 10 se/c. 

Og inden vi når at sige mere, kan vi ikke se dem for taget på bygningen. 
Mens jeg taler til min kollega, skifter det der flyver formation. 
De to bagerste flyver ind i midten. 

Nu tror jeg ikke på flyvende tallerkner, men det var godt nok et mærkeligt syn, 
og det fløj meget højt oppe og hurtigt. 

Det var helt stille og vi kunne intet høre af lyd, så det kan ikke have været 
svaner f. eks. Vi følte det meget mystisk og skyndte os ind i vores biler og kørte 
hjem :-)" 

Hvad så observatørerne? 

Med de angivne tidspunkter, der kan variere, ser det ud til, at det er det 
samme fænomen - eller sammenhængende fænomener - der er observeret 3 
forskellige steder fra i det østlige Danmark denne aften. 

Ud fra beretningerne er det ikke muligt entydigt at bevise, hvad der er 
observeret. Umiddelbart virker stjerneskud dog som en af de mest plausible 
forklaringer. 

De 3 rapporter er derfor også videresendt til Astronomisk Selskabs 
Meteorsektion, der indsamler observationer af meteorer og viderebringer dem 
til The International Meteor Organization (IMO). 



Det kan ikke afvises, at det observerede kan være en del af årets første 
stjerneskudssværm, Kvadrantiderne, der almindeligvis vil være på banen 
mellem d. 1. og 6. januar. 

Sværmen går også under navnet Bootiderne, fordi dens radiant 
(udstrålingspunktet) ligger i stjernebilledet Bootes (Bjørnevogteren). 

Den 8. januar viste Månen sig på den østlige himmel ved 22-tiden, og 
stjernebilledet Bootes dukkede op i nordøst ved 23-tiden. 

Maksimum af stjerneskud i denne sværm lå ved midnat natten mellem d. 3. og 
4. januar. 

Fuldmånen og vejrliget har dog gjort det vanskeligt at se især de svage 
stjerneskud. 

Hver eneste klar aften eller nat er der dog mulighed for at se stjerneskud. 
Stjerneskuddene opstår, når Jorden bevæger sig gennem et område af sin 
bane omkring Solen, hvor gamle kometrester befinder sig. 

Sidste: 

Det er efterfølgende blevet bekræftet, at Astronomisk Selskabs Meteorsektion 
har modtaget 4 rapporter fra samme dato med en tidsangivelse indenfor en 
lille time i forhold til rapporterne, der blev modtaget af SUFOI. 

Desuden er foreligger der et foto fra et automatisk kamera. 


8. januar 2007, Tåstrup, kl. 17.28 

En mandlig observatør har indsendt denne Ildkugle Rapport til as.dsri.dk: 

„Jeg kom kørende mod øst af Parkvej og skulle til i vejkrydset at svinge sydpå 
ad Solsortevej i Tåstrup. 

Ud af forruden så jeg over mig en gul-grønlig kugle suse mod øst-sydøst med 
meget høj fart. Først troede jeg det var en noget fra en nytårsraket - men 
hastigheden var for høj og lysstyrken ændrede sig næsten ikke. 
Samtidig kunne jeg se at den befandt sig over de enkelte tynde skyer der lå 
over Tåstrup på det tidspunkt. 

Banen vurderer jeg til at komme ind over min venstre skulder og ind over 
København og ned bag horisonten i en lav bane i øst i løbet af 2 sekunder. 
Lysstyrken vurderer jeg til at være næsten svarende til halvmånen - altså 
meget stærkt lysende. 

Der var ikke tegn på hale, og røgfane kunne jeg ikke se grundet skylaget." 


8. januar 2007, Albøge, Djursland, kl. 17.59 

En mandlig observatør har indsendt en Ildkugle Rapport til as.dsri.dk: 

„Jeg så den fra bilen, hvorefter jeg stoppede op for at checke position og 
retning. 

Starten lå nord for Capella, (øst nordøst) slutningen lidt over Procyon (øst 
sydøst) himlen. 

Første kommentar fra mine passagerer var , at det var en nytårsraket- men så 
skulle den være affyret oppefra. 

Mit bud på lysstyrken er, at den var minus 3. 

Varighed 8 sekunder, hvor ildkuglen bevægede sig fra 75 til 15 graders højde 
over horisonten. 



Farven anføres som gul/orange. Lille ildhale og ingen opsplitning af ildkuglen 
men uden røgspor og lyd." 


8. januar 2007, Stenløse, kl. 18.15 

Et ægtepar indsendte denne Ildkugle Rapport til as.dsri.dk: 

„Kl. ca. 18.15 så vi fra Farumvej i Stenløse et stjerneskud', der så ud til at 
bryde gennem atmosfæren og ramme jorden. 

Det var i en vinkel på ca. 45 grader (lodret) mod øst nordøst; og en vinkel på 
ca. 25 grader ifh. lodret at det gennembrød atmosfæren. 

Først et lys der ligner stjerneskud', som derefter blev kraftigere og kraftigere 
og skiftede fra lys til orange, med en eksplosion til sidst - stor orange hale 
inden det forsvandt." 



„Kameraet registrerer normalt ildkugler automatisk, men i dette tilfælde var 
der ikke nogen automatisk detektion, da vinkelhastigheden var under den 
fastsatte tærskelværdi", oplyser Anton Norup Sørensen til ufo-mail og 
fortsætter: 


„Ud fra de indkomne observationsrapporter kunne jeg finde hændelsen i 
arkivet , som består af billeder summeret over 10 sekunder. 

På billedet er objektet splittet op i 7-8 segmenter. Det skyldes kameraets 
eksponering med 5 billeder i sekundet , hver af 0,1 se/c. varighed." 

Kameraerne overvåger kun visse dele af himlen, og den automatiske 
registrering afhænger naturligvis adskillige faktorer, bl.a. af vejrlig og lysstyrke 
på fænomenerne. 


Yderligere informationer om de automatiske kameraer kan ses på denne 
adresse: http://www.astro.ku.dk/~norup/webcam/ 



Anton Norup Sørensen har efterfølgende markeret observationen fra 
Djursland på et kort tilligemed de meget nøjagtige oplysninger fra den 
automatiske fotoregistrering. 

Dette giver en placering af ildkuglen langt inde over Sverige eller Østersøen. 

Der har denne dato været flere observationer af lysfænomener på himlen 
indenfor en times tid. Visse af disse kan nu med sikkerhed henføres som 
stjerneskud/ildkugler. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



























